《赠石崇诗》
魏晋·曹嘉

文武应时用，兼才在明哲。
嗟嗟我石生，为国之俊杰。
入侍于皇闼，出则登九列。
威检肃青徐，风发宣吴裔。
畴昔谬同位，情至过鲁卫。
分离逾十载，思远心增结。
愿子鉴斯诚，寒暑不逾契。

作者简介：曹嘉，曹魏宗室，楚王曹彪之子，入晋后封为高邑公。曹嘉之父楚王曹彪与王凌谋反案有关，被赐死。妃及诸子皆免为庶人，徙平原。